Axxam nwargaz-im ḥyut ɣef wayen iɣ -d-nna Na Baya 73 yiseggasen di taddart n Buɣzal ɣef tufɣa n nnafsa ar tala d yiwen deg leɛwayd icudden ar tala. Tenna-d nnafsa ma tefeɣ tikelt tamezwarut ilaq ad tebges aggus n inijel mi teweḍ ar waxxam ad tteɛleqit ɣer umnar n tewwurt iwakken ad-yuɣal llufan –nni d asalas n uwexxam; akken daɣen itettawi yid-s sebɛa n iɛeqayen n lḥemmeẓ neɣ ibawen iwakken ad ten -ḍegar anda ttezzalen waman –nni n tala anecta –agi iwakken ad tekkes inaɣluyen ma yemɣur-d yettawi-d ayen yelhan d wayen n lɛali ɣef lufan.